वरिष्ठ नागरिकों ने की स्टेशन पर सुविधा बढ़ोतरी की मांग
नारनौल | वरिष्ठनागरिक संगठन ने शुक्रवार को रेल मंत्री सुरेश प्रभु को ज्ञापन प्रेषित कर रेवाड़ी-फुलेरा कॉरिडोर पर स्थित नारनौल रेलवे स्टेशन पर उपलब्ध सुविधाओं एवं गाड़ियों के आवागमन में बढ़ोतरी करने की मांग की है। वरिष्ठ नागरिकों ने रेल मंत्री को प्रेषित किए अपने ज्ञापन में बताया कि रेवाड़ी-फुलेरा रेलवे कॉरिडोर पर स्थित नारनौल का स्टेशन अत्यंत महत्वपूर्ण स्टेशन है। यहां बहुत पड़ी व्यापारिक मंडी है। यहां से रोजाना भारी संख्या में व्यापारी, दैनिक यात्री, रोगी एवं छात्र-छात्राएं प्रतिदिन दिल्ली एवं जयपुर आवागमन करते हैं, लेकिन नारनौल स्टेशन पर सुविधाओं के अभाव में उन्हें प्रतिदिन भारी परेशानियों का सामना करना पड़ता है। इन परेशानियों को देखते हुए वरिष्ठ नागरिक संगठन रेल मंत्रालय से दिल्ली-फुलेरा इंटरसिटी नई सवारी गाड़ी चलाने, सराय-रोहिल्ला से बांद्रा एक्सप्रेस को प्रतिदिन करने, सराय-रोहिल्ला से अजमेर गाड़ी को प्रतिदिन चलाने, रिंग्स-जयपुर रेलवे ट्रैक को ब्रॉडगेज में बदलने, नारनौल रेलवे स्टेशन पर टीनशेड का दायरा बढ़ाने, नए रेल बजट में चरखी-दादरी से अलवर लाइन का सर्वे करवा लाइन बिछवाने की मांग करता है।
hin_Deva hin_Deva